**Līgums Nr. FM VID 2024/260**

**“Mērierīču piegāde”**

Rīgā,

*Dokumenta datums ir tā*

*elektroniskās parakstīšanas datums*

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – VID vai Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_**, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Piegādātājs), no otras puses, abi kopā turpmāk saukti arī kā Puses, bet atsevišķi – Puse, pamatojoties uz iepirkuma Nr. FM VID 2024/260 “Mērierīču piegāde” rezultātiem, noslēdz šādu līgumu (turpmāk – Līgums).

# **LĪGUMA** PRIEKŠMETS

* 1. Pasūtītājs uzdod un Piegādātājs, ievērojot Līguma un tā pielikumu noteikumus, veic savlaicīgu un kvalitatīvu mērierīču (turpmāk tekstā - Prece) piegādi un garantijas saistību izpildi.
	2. Detalizēta Preces specifikācija norādīta Līguma 1.pielikumā un Preces cenas norādītas Līguma 2.pielikumā.

# **LĪGUMA SUMMA UN NORĒĶINU KĀRTĪBA**

* 1. Līguma kopējā summa ir **2 000,00 EUR** (divi tūkstoši *euro* un 00 centi), bez pievienotās vērtības nodokļa (turpmāk - PVN). PVN tiek aprēķināts un maksāts papildus saskaņā ar Latvijas Republikā spēkā esošajos normatīvajos aktos noteikto.
	2. Līguma 2. pielikumā norādītajās Preces cenās ir ietvertas visas izmaksas, kas saistītas ar Preces vērtību, Preces piegādi, ieskaitot transporta izmaksas līdz Pasūtītāja norādītajai Preces piegādes vietai un darbaspēka izmaksas, nodokļus, izņemot PVN, nodevas, ar garantijas nodrošināšanu saistītās izmaksas, nekvalitatīvas un/vai bojātas Preces apmaiņas izmaksas (ja tādas būs nepieciešamas), ar nepieciešamo atļauju saņemšanu no trešajām personām saistītās izmaksas un citas ar Preces piegādes savlaicīgu un kvalitatīvu izpildi saistītās izmaksas.
	3. Samaksu par kvalitatīvas un Preces pasūtījumam atbilstošas Preces piegādi Pasūtītājs veic 30 (trīsdesmit) dienu laikā no pavadzīmes abpusējas parakstīšanas dienas, maksājumu pārskaitot uz Piegādātāja norādīto norēķinu kontu bankā.
	4. Par samaksas brīdi uzskatāms naudas pārskaitīšanas datums no Pasūtītāja norēķinu konta bankā.
	5. Pasūtītājam nav pienākuma izlietot visu Līguma 2.1.apakšpunktā norādīto Līguma kopējo summu, pasūtot Preci Līgumā noteiktajā kārtībā.
	6. Pakalpojumu cenas ir norādītas, paredzot prognozējamo cenu svārstību risku un ir nemainīgas visā Līguma darbības laikā.
	7. Ja piemēroto sankciju dēļ Pasūtītājam nav tiesības veikt samaksu Piegādātājam par faktiski sniegto Pakalpojumu apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 9.5.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

# **PRECES PIEGĀDES KĀRTĪBA**

* 1. Piegādātajai Precei jāatbilst Latvijas Republikā spēkā esošo saistošo normatīvo aktu prasībām.
	2. Piegādātājs nodrošina, ka piegādātā Prece ir kvalitatīva, jauna, lietošanai droša, iepakota oriģinālajā Preces ražotāja iepakojumā un atbilstošā komplektācijā.
	3. Savlaicīgu kvalitatīvas, Līguma un tā pielikumu nosacījumiem atbilstošas Preces piegādi Piegādātājs nodrošina par saviem līdzekļiem, izmantojot sev pieejamo darbaspēku un transportu, atsevišķu piegāžu veidā 20 (divdesmit) darba dienu laikā no Līguma 9.11.1.apakšpunktā noteiktās Pasūtītāja pilnvarotās personas Preces pieteikuma nosūtīšanas dienas uz Līguma 9.11.2.apakšpunktā noteiktā Piegādātāja norādīto elektroniskā pasta adresi.
	4. Piegādātājs piegādā Preci Talejas ielā 1, Rīgā, LV-1978, Pasūtītāja darba laikā: no pirmdienas līdz ceturtdienai no plkst.8.15 līdz plkst.16.00 un piektdienās no plkst.8.15 līdz plkst.15.45. Piegādātājs veic atvestās Preces izkraušanas darbus Preces piegādes vietā Pasūtītāja pilnvarotās personas norādītajās telpās.
	5. Pušu pilnvarotās personas iepriekš savlaicīgi saskaņo noteiktu Preces piegādes laiku Pasūtītāja darba laikā.
	6. Līguma 9.11.1.apakšpunktā noteiktā Pasūtītāja pilnvarotā persona , saņemot Preci, pārbauda visas saņemtās Preces atbilstību līguma un tā pielikumu nosacījumiem un elektroniski nosūtītajam Preces pieteikumam, kā arī salīdzina pavadzīmē norādītā Preces vienību skaita atbilstību elektroniski nosūtītajā Preces pieteikumā norādītajam. Atbilstības gadījumā paraksta Preces piegādes pavadzīmi.
	7. Ja piegādātā Prece neatbilst Līguma un tā pielikumu nosacījumiem, Latvijas Republikā spēkā esošo normatīvo aktu prasībām un/vai elektroniski nosūtītajam Preces pieteikumam (neatbilstība Preces specifikācijai, kvalitātes, kvantitātes u.c. neatbilstības), Līguma 9.11.1.apakšpunktā noteiktā Pasūtītāja pilnvarotā persona piegādāto Preci nepieņem, pavadzīmi neparaksta un nosūta Līguma 9.11.2.apakšpunktā noteiktajai Piegādātāja pilnvarotajai personai uz elektroniskā pasta adresi motivētu pretenziju. Piegādātājs par saviem līdzekļiem bez papildus samaksas novērš pretenzijā norādītos Preces trūkumu, nepieciešamības gadījumā apmaina to pret jaunu, Līguma noteikumiem atbilstošu preci.
	8. Preces piegādes kavējuma laikā ieskaita visu laika periodu, kas pārsniedz Preces piegādes termiņu līdz dienai, kad Piegādātājs piegādā Līguma un tā pielikumu nosacījumiem, Latvijas Republikā spēkā esošo normatīvo aktu prasībām un/vai elektroniski nosūtītajam Preces pieteikumam (kvalitātes, kvantitātes u.c. prasības) atbilstošu Preci, un Pasūtītāja pilnvarotā persona paraksta Preces piegādes pavadzīmi. Preces piegādes kavējuma laikā netiek ieskaitīts laika periods no Preces saņemšanas dienas līdz pretenzijas nosūtīšanas dienai.
	9. Piegādātāja pilnvarotā persona kopā ar piegādāto Preci nodod Pasūtītāja pilnvarotajai personai Preces lietošanas instrukciju (Preces glabāšanas un lietošanas prasības) latviešu valodā, izdrukāta dokumenta veidā vai uz datu nesēja (ja attiecīgā veida Precei tāda ir) un garantijas apliecinošu dokumentāciju.
	10. Preces piegādi pilnā apjomā un tās atbilstību Preces pieteikumam, Līguma un tā pielikumu nosacījumiem apliecina Līguma 9.11.apakšpunktā noteikto Pušu pilnvaroto personu parakstīta pavadzīme. Preces piegādes pavadzīme ir pamatojums norēķinu veikšanai Līgumā noteiktajā kārtībā.
	11. Ja Piegādātājs objektīvu (pierādāmu) apstākļu dēļ (pārtraukta Preces ražošana u.tml.) nevar piegādāt Līguma 1.pielikumaā norādīto Preci, Piegādātājs, nosūtot Pasūtītājam motivētu vēstuli un saņemot Pasūtītāja rakstveida piekrišanu, var piedāvāt Pasūtītājam ekvivalentas Preces piegādi ar tādu pašu vai labāku raksturojumu un tehniskajiem parametriem, nepārsniedzot Līguma 2.pielikumā norādīto attiecīgās Preces cenu, par ko tiek noslēgta rakstveida vienošanās par grozījumiem līguma.

# **GARANTIJAS NOSACĪJUMI**

* 1. Precei tiek nodrošināts 24 (divdesmit četru) mēnešu garantijas termiņš no Preces piegādes pavadzīmes abpusējas parakstīšanas dienas.
	2. Ja garantijas laikā piegādātajai Precei tiek konstatēti trūkumi, bojājumi, kas nav radušies Pasūtītāja vainas dēļ (Pasūtītājs ir ievērojis Preces glabāšanas un/vai lietošanas prasības), Līguma 9.11.1.apakšpunktā noteiktā Pasūtītāja pilnvarotā persona sagatavo motivētu pretenziju un nosūta to Līguma 9.11.2.apakšpunktā noteiktajai Piegādātāja pilnvarotajai personai uz elektroniskā pasta adresi.
	3. Preces garantijas laikā Piegādātājs par saviem līdzekļiem bez papildus samaksas novērš piegādātās Preces (tās daļas) trūkumus, nepieciešamības gadījumā apmainot to pret jaunu, elektroniski nosūtītajam Preces pieteikumam atbilstošu Preci 20 (divdesmit) darba dienu laikā no Pasūtītāja pilnvarotās personas pretenzijas nosūtīšanas dienas.
	4. Līguma garantijas noteikumi attiecas uz garantijas darbības laikā neierobežotu reižu skaitu veiktu Preces trūkumu novēršanu vai apmaiņu.

# **PUŠU ATBILDĪBA**

* 1. Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.
	2. Par Līguma 3.3.apakšpunktā noteiktā Preces piegādes termiņa kavējumu Pasūtītājs prasa un Piegādātājs maksā līgumsodu 0,1% (vienas desmitās daļas procenta) apmērā no pavadzīmē norādītās pasūtītās Preces kopējās summas, bez PVN, par katru nokavēto Preces piegādes dienu. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no pavadzīmē norādītās Preces kopējās summas.
	3. Ja Piegādātājs Līguma 4.1.apakšpunktā noteiktajā Preces garantijas laikā neievēro Līguma 4.3.apakšpunktā norādīto Preces trūkumu un/vai neatbilstību novēršanas termiņu, Pasūtītājs prasa un Piegādātājs maksā līgumsodu 10,00 EUR (desmit *euro* un 00 centi) apmērā no neatbilstošas un/vai bojātas Preces vērtības par katru kavējuma dienu līdz pilnīgai Preces trūkumu, bojājumu, neatbilstību novēršanai. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no neatbilstošas un/vai bojātas Preces vērtības.
	4. Par Līguma 7.1.apakšpunktā norādīto ziņu prettiesisku izpaušanu, Pasūtītājs prasa un Piegādātājs maksā līgumsodu 100,00 EUR (viens simts *euro* un 00 centi) par katru šādu gadījumu.
	5. Par Līguma 2.3.apakšpunktā noteiktā samaksas termiņa neievērošanu, Piegādātājs prasa un Pasūtītājs maksā līgumsodu 0,1% (vienas desmitās daļas procenta) apmērā no savlaicīgi nesamaksātas summas par katru nokavēto samaksas dienu. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no kavētā maksājuma summas.
	6. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendāra dienā pēc Līgumā noteiktā saistības izpildes termiņa, un ietver dienu, kurā saistība izpildīta. Līgumsodu aprēķina no attiecīgās summas bez PVN.
	7. Par Piegādātāja Līgumā noteikto nosacījumu pārkāpumu Pasūtītājs Piegādātājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Piegādātājam 1 (viena) mēneša laikā sniegt atbildi par savu izvēli – to ietvert nākamajā Pasūtītāja maksājamā summā (dzēst ieskaita veidā) vai nomaksāt to līdz Piegādātāja rēķina apmaksas dienai.
	8. Ja Piegādātājs izvēlas līgumsodu dzēst ieskaita veidā, tad Piegādātājs, izrakstot rēķinu, rēķinā norāda kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu.
	9. Ja Piegādātājs neveic aprēķinātā līgumsoda samaksu Līguma 5.7.apakšpunktā norādītajā termiņā vai līgumsoda samaksa netiek veikta ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.
	10. Līgumsoda samaksa neatbrīvo Puses no pārējo Līguma saistību izpildes un zaudējumu atlīdzināšanas pienākuma.

# **LĪGUMA DARBĪBAS TERMIŅŠ**

* 1. Līgums stājas spēkā ar 2025. gada 3. februāri.
	2. Līguma termiņš ir 2 (divi) gadi no Līguma spēkā stāšanās dienas vai līdz brīdim, kad Pasūtītājs ir izlietojis Līguma 2.1.apakšpunktā noteikto Līguma summu (atkarībā no tā, kurš nosacījums iestājas pirmais).
	3. Līgums ir spēkā līdz Pušu saistību pilnīgai izpildei.
	4. Pusēm ir tiesības izbeigt Līguma darbību, vismaz 30 (trīsdesmit) dienas iepriekš rakstveidā paziņojot par to otrai Pusei.
	5. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstveidā paziņojot par to Piegādātājam:
		1. ja atbilstoši Starptautisko un Latvijas Republikas nacionālo sankciju likumam Līguma 9.5.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
		2. ja uz Piegādātāju attiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.
	6. Neskatoties uz Līguma izbeigšanu vai Līguma 6.2.apakšpunktā noteikto nosacījumu iestāšanos, Līgums paliek spēkā attiecībā uz Līgumā noteikto garantijas noteikumu izpildi, izņemot Līguma 9.5.1.apakšpunktā noteikto gadījumu. Līguma izbeigšana neietekmē pienākumu veikt samaksu par faktiski piegādāto Preci Līguma darbības laikā, izņemot Līguma 2.7.apakšpunktā noteikto gadījumu.

# **INFORMĀCIJAS NEIZPAUŽAMĪBA**

* 1. Piegādātājs apņemas visā Pušu sadarbības laikā, kā arī pēc tam neizpaust trešajām personām Līguma tekstu, kā arī sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, kā arī informāciju saistībā ar Pasūtītājam piegādāto Preci. Visa informācija, ko Pasūtītājs sniedz Piegādātājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstveida piekrišanas.
	2. Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Piegādātāja administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.
	3. Puses ar informācijas prettiesisku izpaušanu Līguma ietvaros saprot - tās nodošanu mutiski, rakstveidā, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.

# **NEPĀRVARAMA VARA**

* 1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
	2. Par nepārvaramu varu netiek uzskatīti Preces defekti vai tās piegādes kavējumi (ja vien minētās problēmas tieši neizriet no nepārvaramas varas).
	3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstveidā, bet ne vēlāk, kā 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
	4. Puses tiek atbrīvotas no atbildības saskaņā ar Līguma 8.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 8.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
	5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstveidā vienojoties.

# **CITI NOTEIKUMI**

* 1. Līgums atspoguļo Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās, kas pastāvējušas starp Pusēm līdz Līguma parakstīšanai attiecībā uz Līguma priekšmetu.
	2. Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.
	3. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, tālruņa numuri, e-pasta adreses, adreses u.c. šāda veida informācija, tad tā nekavējoties, bet ne vēlāk kā 5 (piecu) darba dienu laikā rakstveidā, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 8. (astotajā) dienā pēc tā nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darbdienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par Pasūtītāja pilnvaroto personu vai to rekvizītu maiņu paraksta VID Nodrošinājuma pārvaldes direktors vai persona, kura viņu aizvieto.
	4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. Gadījumā, ja Pasūtītājs tiek reorganizēts, Pasūtītājs savas no Līguma izrietošās tiesības un pienākumus var nodot Pasūtītāja tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Piegādātājam nav tiesību atteikt grozījumu veikšanai Līgumā šādos gadījumos, kā arī Piegādātājs apņemas bez ierunām apstiprināt Pasūtītāja un Pasūtītāja tiesību pārņēmēja Līguma tiesību un pienākumu sadalījumu atbilstoši Pasūtītāja reorganizācijai. Piegādātājs brīdina Pasūtītāju par šādu apstākļu iestāšanos vismaz 1 (vienu) mēnesi iepriekš.
	5. Piegādātājs 2 (divu) darbdienu laikā rakstveidā informē Pasūtītāju:
		1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja Piegādātāja apakšuzņēmēja un tā dalībnieka dalībniekam, valdes vai padomes loceklim, patiesajam labuma guvējam, pārstāvēttiesīgai personai vai prokūristam, Piegādātāja dalībniekam, tā dalībniekam, valdes vai padomes loceklim, patiesajam labuma guvējam, pārstāvēttiesīgai personai vai prokūristam, Piegādātāja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Piegādātājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas).
		2. ja mainās Piegādātāja vai apakšuzņēmēja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Piegādātāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Piegādātājs ir personālsabiedrība, un informācija par šajā apakšpunktā minētajām personām (tajā skaitā gan Piegādātāja, gan apakšuzņēmēja dalībnieka tā dalībnieka, valdes un padomes locekļiem, patiesā labuma guvējiem, pārstāvēttiesīgām personām vai prokūristiem) Uzņēmumu reģistra atvērto datu vietnē: https://info.ur.gov.lv/#/data-search nav publicēta.
	6. Piegādātājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
	7. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
	8. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikā spēkā esošajos normatīvajos aktos noteiktajā kārtībā.
	9. Par Līguma grozījumiem un papildinājumiem Puses vienojas rakstveidā, izņemot Līguma 9.3.apakšpunktā minēto gadījumu. Līguma grozījumi un papildinājumi pēc to parakstīšanas pievienojami Līgumam un kļūst par Līguma neatņemamām sastāvdaļām. Puses var veikt šādus būtiskus Līguma grozījumus – precizēt Līguma noteikto Preces piegādes termiņu un Līguma 1.pielikumā noteikto tehnisko specifikāciju, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai lai novērstu kļūdas.
	10. Neviena no Pusēm nedrīkst nodot savas tiesības, kas saistītas ar šo Līgumu un izriet no tā, trešajam personām bez otras Puses rakstveida piekrišanas.
	11. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
		1. no Pasūtītāja puses: Amats, vārds un uzvārds (e-pasts\_\_\_\_\_\_\_\_\_; tālr.:\_\_\_\_\_\_\_\_\_\_);
		2. no Piegādātāja puses: Amats, vārds un uzvārds (e-pasts\_\_\_\_\_\_\_\_\_; tālr.:\_\_\_\_\_\_\_\_\_\_).
	12. Pasūtītāja un Piegādātāja (to pilnvaroto personu, kas noteiktas Līguma 9.11.apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līguma 9.11.apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Piegādātāju par Līgumā noteikto termiņu neievērošanu, kā arī uzdevumu neizpildi.
	13. Līgumā norādītās Pasūtītāja pilnvarotās personas nav pilnvarotas izdarīt labojumus vai grozījumus Līgumā un tā pielikumā.
	14. Puses apliecina, ka tām ir visas nepieciešamās tiesības un pilnvaras Līguma noslēgšanai un izpildei.
	15. Līgums sagatavots latviešu valodā elektroniska dokumenta veidā un parakstīts ar drošu elektronisko parakstu.

# **PUŠU REKVIZĪTI UN PARAKSTI:**

|  |  |
| --- | --- |
| Pasūtītājs:**Valsts ieņēmumu dienests**Adrese: Talejas iela 1, Rīga, LV-1978NMR kods :90000069281PVN kods: LV90000069281Tālr.: 67122689E-pasts: vid@vid.gov.lvE-Adrese: \_DEFAULT@90000069281 *Norēķinu rekvizīti:*Valsts kaseKods: TRELLV22Konta Nr.:LV26TREL2130056037000Ģenerāldirektor \_\_\_\_\_\_\_\_\_\_\_(\*paraksts) | Piegādātājs:**Nosaukums**AdreseNMR kods:PVN kods:Tālr.:E-pasts:E-Adrese:*Norēķinu rekvizīti:*KredītiestādeKods:Konta Nr.:Amats, vārds, uzvārds(\*paraksts) |
|   |  |

*DOKUMENTS IR PARAKSTĪTS ELEKTRONISKI*

*AR DROŠU ELEKTRONISKO PARAKSTU UN SATUR LAIKA ZĪMOGU*

1.pielikums

līgumam Nr. FM VID 2024/260

**Preces tehniskā specifikācija**

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – VID vai Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_**, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Piegādātājs), no otras puses, abi kopā turpmāk saukti arī kā Puses, bet atsevišķi – Puse, vienojas par šādu Preces tehnisko specifikāciju:

*Pielikums tiks papildināts saskaņā ar Pretendenta piedāvājuma 1.punkta “Tehniskais piedāvājums”2.tabulu “Preces tehniskā specifikācija” un izvēlētā pretendenta piedāvājumu*

**Pušu paraksti:**

|  |  |
| --- | --- |
| **Pasūtītājs:** Ģenerāldirektor \_\_\_\_\_\_\_\_\_\_\_(\*paraksts) | **Piegādātājs:**Amats, vārds, uzvārds (\*paraksts) |

*DOKUMENTS IR PARAKSTĪTS ELEKTRONISKI*

*AR DROŠU ELEKTRONISKO PARAKSTU UN SATUR LAIKA ZĪMOGU*

2.pielikums

līgumam Nr. FM VID 2024/260

**Preces cenas**

**Valsts ieņēmumu dienests,** tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – Pasūtītājs), no otras puses, un

**\_\_\_\_\_\_\_\_\_\_\_\_\_\_\_\_**, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Piegādātājs), no otras puses, abi kopā turpmāk saukti arī kā Puses, bet atsevišķi – Puse, vienojas par šādām Preces cenām:

*Pielikums tiks papildināts saskaņā ar Pretendenta piedāvājuma 2.punkta “Finanšu piedāvājums”2.tabulu un izvēlētā pretendenta piedāvājumu*

**Pušu paraksti:**

|  |  |
| --- | --- |
| **Pasūtītājs:** Ģenerāldirektor \_\_\_\_\_\_\_\_\_\_\_(\*paraksts) | **Piegādātājs:**Amats, vārds, uzvārds (\*paraksts) |

*DOKUMENTS IR PARAKSTĪTS ELEKTRONISKI*

*AR DROŠU ELEKTRONISKO PARAKSTU UN SATUR LAIKA ZĪMOGU*